Slackware

**Slackware** je Linux distribucija za Intel PC računare (x86, odnosno IA32). Trenutno je distribucija sa najdužom tradicijom (od 1993), a ciljna publika su iskusniji korisnici, koji se ne boje rada u tekstualnom modu.

Bez obzira na dati opis, uz Slackware dolaze programi za grafičko okruženje (XWindows i KDE kao desktop okruženje). Razlika između Slackwarea i drugih distribucija je ta što Slackware uključuje samo minimalan set programa za konfiguraciju sistema (koji ne rade u grafičkom nego u tekstualnom modu) i ima instalacijski program isključivo u tekstualnom modu. Konfiguracija se vrši preko konfiguracijskih datoteka svakog od programa. Ova jednostavnija struktura Slackware čini malo bržom i skalabilnijom distribucijom u odnosu na druge (što znači da može raditi i na starijim računarima).

Osnovna odlika Slackware-a jeste jednostavnost. Svi programi se konfigurišu na isti način, editovanjem odgovarajuće konfiguracijske datoteke, u osnovnoj distribuciji skoro da nema softverskih paketa sa istom namjenom, tako da ne sadrži previše tekst editora, desktop okruženja, SMTP servera itd. Za razliku od drugih distribucija koje se trude da "prilagode" ili "zakrpe" određeni softver, Slackware se isporučuje sa softverskim paketima u originalnom stanju, bez specijalnih prilagodbi. Takve zahtjeve obično ispunjava samo provjeren i dokazan softver.

## Nabavka 
Slackware se može nabaviti preko interneta kupnjom CD-ova ili, pak, preuzimanjem ISO datoteka. Više o nabavci na sljedećim stranicama:
* Zvanični Slackware website
* [ftp://ftp.slackware.com/pub/slackware/ Download Slackware paketa i ISO datoteka]
* TLM project
* LinuxISO.org

Slackware je dostupan i u Udruženju Linux Korisnika BiH.

## Instalacija 
### Sistemski zahtjevi 
Slackware Linux (10.1) zahtijeva, kao minimum, sljedeću konfiguraciju sistema:
* Procesor 486	
* RAM 32 MB	
* Prostor na disku-500MB	
* CD-ROM

(Starije verzije imaju čak i manje zahtjeve, a Slackware 3.0 se i dan danas vrti na određenim 386 računarima, obično kao router ili sličan komad "infrastrukture").

Za mrežnu instalaciju potrebna je i mrežna kartica.
Preporuka od 500MB prostora na disku je obično sigurna, a cijela instalacija zauzima više od 5 GB (Slackware dolazi na jednom DVDu).

### Serije paketa 
Zbog jednostavnosti, Slackware je historijski razvio podjelu u serije paketa;

**Serija:**
**Sadržaj:**

AOsnovni sistem. Sadrži dovoljno programa za pokretanje sistema ,tekstualni editor i osnovni program za komunikaciju. 	
APRazni programi koji ne zahtjevaju X Window sistem. 	
DAlati za razvoj programa. Kompajleri, debuggeri, interpreteri, i sve **man** stranice. 	
DESSadrži GNU libc crypt() funkciju. 	
EGNU emacs. 	
FFAQ-i, HOWTO-i, i druga raznovrsna dokumentacija. 	
GTKGNOME desktop okruženje, GTK widget biblioteka, i GIMP. 	
KIzvorni kôd Linux kernela. 	
KDEK Desktop okruženje. X okruženje koje ima mnogo osobina koje liče okruženjima na MacOS-u i Microsoft Windowsima. Qt biblioteka, koju KDE zahtjeva, je također uključena. 	
NProgrami za mrežu. Daemoni, programi za poštu, telnet, čitači vijesti, itd. 	
TteTeX sistem za formatiranje dokumenata 	
TCLTool Command Language. Tk, TclX, i TkDesk. 	
XOsnovni X Window sistem . 		
XAPX programi koje nisu dio glavnog desktop okruženja (npr, Ghostscript i Netscape). 	
XDRazvojni programi za X11. Biblioteke, server link kit, i PEX podrška. 	
XVXView biblioteke, OpenLook virtualni i ne-virtualni menadžeri prozora, i razni drugi XView programi.
YGames

### Instalacija softvera 
Slackware ima osnovni softver koji služi za instalaciju, *update* ili deinstalaciju softverskih paketa. To su samo tri komande koje trebate zapamtiti: **installpkg**, **upgradepkg** i **removepkg**. Za slučaj da vam komandni alati nisu jača strana, Slackware isporučuje rudimentalno konzolno GUI okruženje, **pkgtool**, koji kao ekstra dodatak ima mogućnost podešavanja sistema (opcije su identične onim koje dobijete prilikom instalacije sistema). Treba napomenuti da je Slackware paket u osnovi samo zipovana datoteka.

Slackware package manager se ne brine o zavisnostima između paketa (tj. paket A zahtijeva instaliran paket B, koji onda opet može tražiti paket C ...)

Za "online update" Slackware sistema postoji više opcija, evo par preporučenih:
* slackpkg - ('extra' serija paketa), update samo originalnih Slackware paketa
* slapt-get - Update sistem jako sličan **apt-get**-u kojeg koristi Debian. Trenutni favorit Slackware zajednice. Novina je uvođenje opcionalnih "međuzavisnosti" između paketa u osnovni format Slackware paketa. Najbolje iz oba svijeta.
* swaret - Napredni *package manager*, sa automatizovanim rješavanjem međuzavisnosti između paketa.

### Dodatni softver 
Uz Slackware dolazi samo osnovni softver. Zbog načina na koji je Slackware kreiran (bez extra "zakrpa") gotovo je uvijek moguće iskompajlirati traženi softver na vašem računaru. Veliki broj testiranih i ocijenjenih Slackware paketa (sa *feedbackom* korisnika), te mogućnost korištenja **slapt-get**-a za automatski *download* paketa (naravno, i **swaret** je podržan).

## Verzije 
## Vanjski linkovi 
* Službena stranica Slackwarea 
* [ftp://ftp.slackware.com/pub/slackware/ Download Slackware paketa i ISO Datoteka] 
* Swaret 
* Linux Packages 
* Slackware Handbook Project 
* Distrowatch: Slackware 
* Službena Slackware knjiga 
* Slackware Tips & Tricks by Jack S. Lai 
* Slackware 10.2 - video  
* Podsekcija na forumu ULK BiH 

Kategorija:Linux distribucije